Here is a page extracted from Wikipedia that may contain CSS, HTML, and a lot of unformatted text.

Title: Marie-Célina Pittikwi
Content: 

Manawan/Wemotaci 

Enko anahawe Wemotaci iskwew Marie-Célina ka icinikasotc, ote atikamekw askik ki otciw e pwamici takonik ite ke ici nitowakitcik mitowi akosikamikoriw. Enko anaha anihi David Kawasiketc eki nipowitc anihi ki icinikatakaniwiw Mictcecic osam mocak e ki witcihatc atikamekw iskwewa e matce wapamasoritci acitc nipira ki witcihew kaskina awia e akosiritci notcimi mackikiriw e totak.Nipira ki kiskinohomako otcotcoma ke iti totak mekwatc e matce nitawokihasonanionik misawatc notcimik e tacikaniwok. Picicikw notcimik ki otatisowok kaie ekota kaki otinak kaskina wikasiriw awesis pakekina e totwatc. Wirwow tipirowe ki ocihiewok pakekina kecpin e natowi ocitatcik awaci wikasiriw kirika waskaspisoniw. Micta mitcet ki kaskeritam ke iti aitotak e ocitatc notcimi tcipakwaniriw kirika kinec kitci ki kanawertakik wiasiriw aka wipatc kitci maratanik, onatanik. Ki micta kackitaw kaie e ocihatc namesa, e akwapisowatc acitc pirewa. Ki micta witcihiko kaie anahawe Marie-Célina Wasikicikw ka icinikasoritci kaie ki iti kiskinomowew e totcikaterik anihiriw ka itotisketc. Mocak wirawaw tipirowe ki otinimatisowok kecpin e nta pamatisitcik notcimik enkweriw meka  ka ki totakik e nitawokihasotcik.

Opitciwan